| Χιονοδρομία αντοχής στουςΧειμερινούς ΟλυμπιακούςΑγώνες 1924 |
| --- |
| 18 χιλιόμετρα |   | ανδρών |
| 50 χιλιόμετρα |  | ανδρών |

Στους **Χειμερινούς Ολυμπιακούς Αγώνες του 1924** διεξήχθησαν δύο αγωνίσματα **χιονοδρομίας αντοχής** ανδρών. Συνολικά, 59 αθλητές από δώδεκα χώρες έλαβαν μέρος στους αγώνες που διεξήχθησαν το διάστημα 30 Ιανουαρίου - 2 Φεβρουαρίου 1924 στο Ολυμπιακό Στάδιο του Σαμονί στη Γαλλία.

Συμμετέχουσες χώρες
-------------------

Οι δώδεκα χώρες που συμμετείχαν είναι οι εξής (σε παρένθεση ο αριθμός των αθλητών):

* Γαλλία Γαλλία (8)
* Γιογκοσλαβία Γιουγκοσλαβία (4)
* Ελβετία Ελβετία (7)
* Ηνωμένες Πολιτείες Αμερικής Ηνωμένες Πολιτείες (4)
* Ιταλία Ιταλία (7)
* Λετονία Λετονία (1)
* Νορβηγία Νορβηγία (5)
* Ουγγαρία Ουγγαρία (3)
* Πολωνία Πολωνία (3)
* Σουηδία Σουηδία (6)
* Τσεχία Τσεχοσλοβακία (6)
* Φινλανδία Φινλανδία (5)

Αποτελέσματα ανά αγώνισμα
-------------------------

### 18 χιλιόμετρα

Κύριο λήμμα: Χιονοδρομία αντοχής στους Χειμερινούς Ολυμπιακούς Αγώνες 1924 – 18 χιλιόμετρα ανδρών

| Κατάταξη | Αθλητής | Χώρα | Χρόνος |
| --- | --- | --- | --- |
| 1 | Θόρλαϊφ Χάουγκ | Νορβηγία Νορβηγία | 1:14:31.4 |
| 2 | Γιοχάν Γκρατουμσμπρότεν | Νορβηγία Νορβηγία | 1:15:51.0 |
| 3 | Τάπανι Νίκου | Φινλανδία Φινλανδία | 1:16:26.0 |
| 4 | Γιον Μόρνταλεν | Νορβηγία Νορβηγία | 1:16:56.8 |
| 5 | Έιναρ Λάντβικ | Νορβηγία Νορβηγία | 1:17:27.4 |
| 6 | Περ Έρικ Χέντλουντ | Σουηδία Σουηδία | 1:17:49.0 |
| 7 | Μάτι Ράιβιο | Φινλανδία Φινλανδία | 1:19:10.4 |
| 8 | Έλις Σαντίν | Σουηδία Σουηδία | 1:19:24.0 |
| 9 | Τορκέλ Πέρσον | Σουηδία Σουηδία | 1:19:29.8 |
| 10 | Έρικ Βίνμπεργκ | Σουηδία Σουηδία | 1:20:29.4 |

**Ημερομηνία:** 2 Φεβρουαρίου 1924

Ο αγώνας των 18 χιλιομέτρων ξεκίνησε στις 9:30 το πρωί, με τον Τσεχοσλοβάκο Άντον Γκόντσταϊν να αρχίζει πρώτος την προσπάθειά του. Ένα λεπτό αργότερα ξεκίνησε ο δεύτερος συμμετέχοντας, ο Αμερικανός Άντερς Χάουγκεν και ακολούθησαν όλοι οι υπόλοιποι με διαφορά 30 δευτερολέπτων ο ένας από τον άλλο. Τελευταίος εκκίνησε ο Αμερικανός Ράγκναρ Όμτβεντ στις 9:55:30 π.μ..

Ο πρώτος που τερμάτισε ήταν ο Φινλανδός Τάπανι Νίκου στις 10:51:56 π.μ. ο οποίος σημείωσε καλύτερο χρόνο από τους Λάντβικ και Περ Έρικ Χέντλουντ, μέχρι που ο Γκρατουμσμπρότεν βελτίωσε τον χρόνο του κατά 35 δευτερόλεπτα. Τέσσερα λεπτά αργότερα, ο Χάουγκ πέρασε τη γραμμή τερματισμού κατά 1 λεπτό και 20 δευτερόλεπτα ταχύτερα από τον Γκρατουμσμπρότεν και εξασφάλισε το δεύτερο χρυσό του μέσα σε τρεις ημέρες. Ακολούθησε ο Μόρνταλεν, ο οποίος κατέλαβε την τέταρτη θέση, με τους τέσσερις συνολικά Νορβηγούς να τερματίζουν στις πρώτες πέντε θέσεις της κατάταξης.

### 50 χιλιόμετρα

Κύριο λήμμα: Χιονοδρομία αντοχής στους Χειμερινούς Ολυμπιακούς Αγώνες 1924 – 50 χιλιόμετρα ανδρών

| Κατάταξη | Αθλητής | Χώρα | Χρόνος |
| --- | --- | --- | --- |
| 1 | Θόρλαϊφ Χάουγκ | Νορβηγία Νορβηγία | 3:44:32 |
| 2 | Θόραλφ Στρέμσταντ | Νορβηγία Νορβηγία | 3:46:23 |
| 3 | Γιοχάν Γκρατουμσμπρότεν | Νορβηγία Νορβηγία | 3:47:46 |
| 4 | Γιον Μόρνταλεν | Νορβηγία Νορβηγία | 3:49:48 |
| 5 | Τορκέλ Πέρσον | Σουηδία Σουηδία | 4:05:59 |
| 6 | Ερνστ Αλμ | Σουηδία Σουηδία | 4:06:31 |
| 7 | Μάτι Ράιβιο | Φινλανδία Φινλανδία | 4:06:50 |
| 8 | Όσκαρ Λίντμπεργκ | Σουηδία Σουηδία | 4:07:44 |
| 9 | Ενρίκο Κόλι | Ιταλία Ιταλία | 4:10:50 |
| 10 | Τζουζέπε Γκεντίνα | Ιταλία Ιταλία | 4:27:48 |

**Ημερομηνία:** 30 Ιανουαρίου 1924

Ο αγώνας των 50 χιλιομέτρων ήταν το πρώτο χρονικά αγώνισμα χιονοδρομίας αντοχής στο Σαμονί και ήταν η πρώτη φορά που οι κορυφαίοι σκιέρ από τις κυρίαρχες σκανδιναβικές χώρες συναντήθηκαν σε «ουδέτερο» έδαφος. Ο αγώνας ξεκίνησε στις 8:37 το πρωί και οι 33 αθλητές έπρεπε να αντιμετωπίσουν το τσουχτερό κρύο και τους θυελλώδεις ανέμους. Οι σκιέρ ξεκινούσαν την προσπάθειά τους με διαφορά ενός λεπτού ο ένας από τον άλλο, σε μια διαδρομή ενός γύρου και ύψους 820 μέτρων. 

Από τα πρώτα στάδια του αγώνα φάνηκε ότι θα ήταν μία καλή μέρα για τους Νορβηγούς, καθώς ο Φινλανδός Άντον Κόλιν έσπασε ένα από τα πέδιλά του και αναγκάστηκε να εγκαταλείψει. Ο Γιοχάν Γκρατουμσμπρότεν είχε προβάδισμα 1,5 λεπτού έναντι του Θόρλαϊφ Χάουγκ μετά τα 20 χιλιόμετρα, ενώ ακολουθούσαν οι Μάτι Ράιβιο, Περ Έρικ Χέντλουντ, Τάπανι Νίκου και οι Νορβηγοί Γιον Μόρνταλεν και Θόραλφ Στρέμσταντ. Δέκα χιλιόμετρα αργότερα και οι τέσσερις Νορβηγοί ήταν μπροστά. Ο Χάουγκ είχε προσπεράσει τον Γκρατουμσμπρότεν κατά ένα λεπτό, με τους Στρέμσταντ και Μόρνταλεν να βρίσκονται 7 και 8 λεπτά πίσω αντίστοιχα. Ο Νίκου και ο Χέντλουντ είχαν μέινει 15 και 16 λεπτά πίσω από τον Χάουγκ, ενώ λίγο αργότερα εγκατέλειψαν και οι δύο.

Στο τελευταίο μέρος του αγώνα, ο Στρέμσταντ ήταν ταχύτερος και πέρασε τον Γκρατουμσμπρότεν, όμως ο Χάουγκ κράτησε το προβάδισμά του μέχρι το τέλος. Ο Μόρνταλεν έκανε τα τελευταία 20 χιλιόμετρα του 6 λεπτά γρηγορότερα από τον Γκρατουμσμπρότεν, αλλά αρκέστηκε στην τέταρτη θέση. Ο Τορκέλ Πέρσον τερμάτισε πέμπτος, 16 λεπτά πίσω από τον Μόρνταλεν και όλη η οκτάδα συμπληρώθηκε από Σκανδιναβούς σκιέρ. Από τους υπόλοιπους Ευρωπαίους, οι Ιταλοί έκαναν τη διαφορά και πήραν τις θέσεις 9, 10, 11 και 13.

Πίνακας μεταλλίων
-----------------

Με δύο χρυσά μετάλλια, ο Θόρλαϊφ Χάουγκ ήταν ο μεγάλος πρωταγωνιστής στη χιονοδρομία αντοχής στο Σαμονί.

|  Θέση  | Χώρα | Χρυσά | Αργυρά | Χάλκινα | Σύνολο |
| --- | --- | --- | --- | --- | --- |
| 1 | Νορβηγία Νορβηγία (NOR) | 2 | 2 | 1 | 5 |
| 2 | Φινλανδία Φινλανδία (FIN) | 0 | 0 | 1 | 1 |
| **Σύνολο (2 χώρες)** | **2** | **2** | **2** | **6** |

Παραπομπές
----------

1. ↑  «Chamonix 1924 - Cross Country Skiing Results». *Διεθνής Ολυμπιακή Επιτροπή*. Ανακτήθηκε στις 14 Σεπτεμβρίου 2021.
2. 1 2  «18 kilometres, Men». *Olympedia.org*. Ανακτήθηκε στις 14 Σεπτεμβρίου 2021.
3. 1 2 3  «50 kilometres, Men». *Olympedia.org*. Ανακτήθηκε στις 14 Σεπτεμβρίου 2021.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χιονοδρομία αντοχής στους Χειμερινούς Ολυμπιακούς Αγώνες 1924** |

* «Chamonix 1924 - Cross Country Skiing Results». Διεθνής Ολυμπιακή Επιτροπή.
* «Cross Country Skiing at the 1924 Winter Olympics». Olympedia.org.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Χειμερινοί Ολυμπιακοί Αγώνες 1924 |
| --- |
|  |
| 
* Πίνακας μεταλλίων
* Κατάλογος νικητών
 |
|  |
| Αθλήματα | 
* Άλμα με σκι
* Βόρειο σύνθετο
* Καλλιτεχνική παγοδρομία
* Κέρλινγκ
* Μπόμπσλεϊ
* Παγοδρομία ταχύτητας
* Στρατιωτική περίπολος
* Χιονοδρομία αντοχής
* Χόκεϊ επί πάγου
 | Η αφίσα των Αγώνων |
|  |
| Συμμετέχουσες χώρες | 
* Αυστρία
* Βέλγιο
* Γαλλία
* Γιουγκοσλαβία
* Ελβετία
* Η.Π.A.
* Ιταλία
* Καναδάς
* Λετονία
* Μεγάλη Βρετανία
* Νορβηγία
* Ουγγαρία
* Πολωνία
* Σουηδία
* Τσεχοσλοβακία
* Φινλανδία
 |
|  |
| Εγκαταστάσεις | 
* Ολυμπιακό Στάδιο του Σαμονί
* Ολυμπιακός λόφος άλματος του Λε Μοντ
* Πίστα ελκήθρου του Πελερίν
 |
|  |
| Πρόσωπα | 

|  |  |
| --- | --- |
| Αθλητές | 
* Γιοχάν Γκρατουμσμπρότεν
* Ρόαλντ Λάρσεν
* Τζούλιους Σκούτναμπ
* Κλας Τούνμπεργκ
* Θόρλαϊφ Χάουγκ
 |
|  |
| Άλλοι | 
* Γκαστόν Βιντάλ
* Πιερ ντε Κουμπερτέν
 |

 |

 |